
Forsiden: 

Den 24. september 2003 ved 19-tiden tog 
15-årige Jonathan Burnett i Pencoed i det 
sydlige Wales dette foto. Fænomenet blev 
også fotograferet af andre vidner adskillige 
kilometer fra Burnett. I lang tid mente eks¬ 
perter, at der kunne være tale om et stort 
meteor, som brændte op i atmosfæren. 

Nu har flyingeniøren Steve Salter opklaret 
mysteriet. Han har tjekket flyveplanen 
for overlydspassagerflyet Concorde - og 
netop på det tidspunkt, hvor Burnett og 
andre så lysfænomenet og fotograferede 
det, befandt Concorden sig over området. 
Der er således ingen tvivl om, at billedet 
viser flyets kondensstribe oplyst af den 
nedgående sol. 

Concorden lettede første gang den 2. marts 
1969 fra Toulouse i Frankrig. Den sidste 
kommercielle flyvetur med Concorden 
fandt sted den 24. oktober 2003 fra New 
York til London. 

(Foto: Jonathan Burnett) 

sk UFO Information 
SUFOI 

»tboks 6, 2X20 Gentofte 

nål 

JFOl er en forening, der har til 
I at bidrage til forståelsen af ufo¬ 
erne ved indsamling og bear- 
! af kildemateriale (observati- 
ninger, forsøgsresultater, bøger 
| samt at udbrede kendskabet til 
:t ved publikationer, foredrag og 
il vendt virksomhed. 

t er SUFOFs opfattelse, at k i Ide¬ 
alet udgør et vigtigt grundlag for 
øgeiser og oplysningsarbejde ud 
1 seriøs og kritisk synsvinkel. 

1 et ufofænomen forstår vi en 
ning om et himmelfænomen, hvis 
: kendetegn er, at det selv 
r en nøje undersøgelse foretaget af 
e tente personer, ikke kan fork I a- 
\ værende et kendt fænomen. 

t fænomenerne endnu er uopkla¬ 
sker SUFOI ikke at fremhæve 
ifvise nogen bestemt teori om 

i art eller oprindelse. 

1 ledes af repræsentantskabet. 


nlier Hansen, Eilekiersvej 14. 

.4100 Ringsted. 

ansvarlige 
arbejde 

aunstrup, Skippingevej 25. 

, 4460 Snertinge. 59 26 89 79-13. 

[ser 

løller Hansen 

nsarbejde 

r Nørgaard, Solbakkevej 69. 

I Silkeborg. 86 82 64 02.* 

eside 

\ O. Rasmussen, Rugmarken 
) Lystrup. 86 22 53 24. 

‘ repræsentantskab 

r Andersen (regnskabsafdeling), 
gevej 111,2720 Vanløse. 

96 64. 

i Birkeholm, Spindergården 5, 

;t. mf.. 9700 Brønderslev. 

an Hansen (ekspedition). Posekærvej 

2.6200 Aabenraa. 

)le Henningsen, Duegård, Højrebyvej 
‘ # 4920 Søllested. 54 94 11 69. 

lenrik Klinge Pedersen, Købmager- 

;ade 59, L. 1150 København K. 

Vestervold 7, 2. m.f., 
truer. 40 72 11 17. 

, Søndermarken 1, 8752 
28 31 91. 

ovlund. Kærhøjgårds vej 2, 
48 18 94 49. 

(konsulent). Ægirsgade 
København N. 




Foråret bød på to nyheder/ som fik en del op¬ 
mærksomhed i pressen: En milliardær donerede 
80 mio. kr. til jagt på mars-mænd, og verdens 
største ufo-blad drejede nøglen om. 


Paul Allen, der tilbage i 70’erne var 
med til at grundlægge Microsoft, 
har i dag en formue på omkring 
130 mia. kr. Den 22. marts kunne 
alverdens pressebureauer fortælle, 
at Paul Allen har foræret 80 mio. kr. 
til SETI Institute i Californien. 

SETI Institute vil nu oprette en 
radioteleskopkæde med 200 satellit¬ 
modtagere, der skal skaffe nye data 
fra himmelrummet til bearbejdelse 
på mange hundrede private compu¬ 
tere verden over. 

I samme måned erfarede vi, at 
det engelske ufo-blad ”UFO Maga- 
zine” var gået ind. 

Bladet blev startet i 1981 af 
Graham Birdsall og broderen Mark. 
Som årene gik - og i takt med at 
historierne blev vildere og vildere 
- steg oplagstallet på ”UFO Ma- 
gazine”. Bladet havde, da det gik 
bedst, et oplag på 35.000 ex.! Siden 
midt i 1990’erne er oplagstallet 
imidlertid faldet år for år, og da 
Graham Birdsall døde i september 
2003, besluttede hans enke at lukke 
bladet. 

I Danmark vil vi også snart se 
bladdøden brede sig - det gælder 
dog ikke UFO-Nyt. Folketinget har 
besluttet at ophæve bladtilskud¬ 
det, hvilket gør det meget dyrt for 
hundredvis af danske foreninger 
at udsende blade til abonnenterne. 
Mange tvinges ganske enkelt til at 
indstille udgivelsen. 

UFO-Nyt rammes også af blad¬ 
tilskuddets bortfald. Tidligere fik 
abonnenterne bladet via Avispost¬ 
kontoret. Nu skal vi selv sende 
UFO-Nyt ud - derfor har bagsiden 
også fået nyt udseende - og til en 
langt højere pris end før. 

SUFOI kan bære denne merud¬ 
gift på UFO-Nyt i indeværende år, 
så først i 2005 bliver vi nødt til at 
forhøje abonnementsprisen, så de 
øgede portoudgifter ikke slår bun¬ 
den ud af foreningens økonomi. 

I sidste nummer af UFO-Nyt tog 
vi hul på ufo-bortførelsestemaet. 

I dette nummer afslutter vi temaet 
med to artikler om de formodede 
fysiske beviser. Det drejer sig om 
en analyse af kjolen, som Betty 


Hili havde på under sin klassiske 
bortførelsesoplevelse i 1961 - og en 
analyse af det bedste fysiske bevis, 
som den omdiskuterede implantat¬ 
forsker Roger K. Leir kan fremvise. 

Og så kan vi i dette nummer 
annoncere for tre spændende, ny¬ 
udgivelser, som vi er sikre på vil 
interessere mange læsere: 

• Klaus Aarsleffs flotte indbundne 
og velillustrerede bog ”Myste- 
rier i fortiden” med tilhørende 
DVD. På DVD’en er der 8 tv¬ 
udsendelser, hvor Klaus Aarsleff 
føjer nye, spændende detaljer til 
bogens kapitler. 

• Palle Vibes indbundne og illu¬ 
strerede bog "Genfærd, grave og 
onde ånder”. Til bogen er knyttet 
en hjemmeside med gode gys. 

• En ny udgivelse i serien UFO 
Document: ”The Nazi UFO My- 
thos”. Under Anden Verdenskrig 
satte glødende kugler - kendt 
som foo fighters - gang i ryg¬ 
terne om et hemmeligt våben 
hos begge parter af konflikten. 

Da de flyvende tallerkenens æra 
begyndte, var mange hurtige til 
at knytte de to ting sammen. Det 
førte til historier om nazi-skabte 
flyvende tallerkener underbygget 
af skriftlige beviser og øjenvid- 
neberetninger. Er der noget hold 

i alle disse rygter og historier, 
som gang på gang føres frem 
i tidsskrifter og på internettet? 
Kevin McClure har sporet nazi¬ 
rygterne helt tilbage til deres 
kilder og fundet frem til, hvad 
der ser ud til at være den ulti¬ 
mative sandhed bag historierne. 
Resultatet kan du læse i Kevin 
McClures spændende, engelsk¬ 
sprogede rapport ”The Nazi 
UFO Mythos”. 

God fornøjelse med dette nummer 
af UFO-Nyt! 

□ 


AF KIM MØLLER 
HANSEN 

Danske observationer 




Udvalgte b 



AF 

OLE HENNINGSEN 


Ildkugle over Sønderjylland 


En af de seneste indberetninger til 
SUFOI’s hjemmeside om himmel¬ 
fænomener har fået en del omtale i 
medierne. 

Om morgenen ved 05.13-tiden 
den 9. april observerede TN fra 
Husum Ballum ved Bredebro i Søn¬ 
derjylland i få sekunder en orange 
lyskugle. Den eksploderede i 5-8 
mindre lyskugler, der brændte op 
og forsvandt ca. 20-25 grader over 
horisonten. Kompasretningen ved 
fremkomsten var 160 grader, og 
ildkuglerne svandt bort i retningen 
180 grader. 

Andre så også himmelfænome¬ 
net, og observationen blev af Dan¬ 
marks Radio, DR Syd, den 10. april 
omtalt således: 

Mindst tre personer har tidligt 
i går morges set en ildkugle på 
himlen over Sønderjylland. Der er 
formentlig tale om en stor meteorit. 
Per Andresen fra Sønderborg så ild¬ 
kuglen, da han klokken kvart over 
fem cyklede ned mod stranden for 
at fiske. 

Han så et lys, som han i første 
omgang troede stammede fra et fly, 
men det viste sig at være en ild¬ 
kugle på størrelse med en fodbold 
eller håndbold. Ildkuglen blev også 
observeret 25 km væk afen anden 
lystfisker ved Knudshoved på Løjt 
Land nord for Aabenraa. 

Per Andresen fortæller, hvad han 
så: »Ildkuglen for hen over husta¬ 
gene, hvorefter den eksploderede i 
fire-fem stumper.« 

Den planlagte fisketur blev suspen¬ 
deret, og i stedet endte Per Andresen 
hjemme foran computeren for at 
studere meteorit-nedslag. Derfor af¬ 
viser han, at der har været tale om 
fyrværkeri. 

Også i Ballum vest for Tønder mel¬ 
der en af DR Syds lyttere, at han 
har set ildkuglen. 

Per Andersen indberettede også 
sin observation til Astronomisk 
Selskab, fortæller Lars Bakmann til 
UFO-Nyt. Lars Bakmann er sekti¬ 
onsleder i selskabets Meteorsektion, 


og han blev interviewet om begi¬ 
venheden af Jyske Vestkysten. 

Ud fra beskrivelserne er SUFOI 
ikke i tvivl om, at det har drejet 
sig om et meteor, der med stor fart 
ramte Jordens atmosfære. Lars 
Bakmann fra Astronomisk Selskab 
deler denne opfattelse. 

Når et meteor bremses ned i 
atmosfæren, ses det som et kraftigt 
lysende stjerneskud også kaldet en 
ildkugle. I sjældne tilfælde vil en¬ 
kelte stykker af meteoret overleve 
nedbremsningen og falde til Jorden 
i form af meteoritter. 



Således tog observationen af et kraftigt 
ildkugle-fænomen sig ud i USA for få år 
siden. Ved denne lejlighed blev der i øv¬ 
rigt fundet nedfaldne meteoritstumper. 

Har du set 
en ildkugle? 

Hvis du har set en ildkugle, 
kan dine observationer måske 
medvirke til, at der bliver fundet 
meteoritter. Samtidig vil dine 
observationer måske også gøre 
det muligt, at det kan beregnes, 
hvorfra i solsystemet en evt. 
nyfunden meteorit kom fra. Der¬ 
med kan indsamlingen af data 
om meteorobservationer bruges 
i udforskningen af solsystemets 
dannelse og udvikling. 

SUFOI samarbejder i denne 
type af observationer med Astro¬ 
nomisk Selskabs Meteorsektion, 
hvis formål bl.a. er at registrere 
observationer af store stjerne¬ 
skud, ildkugler. 

Indberetning af disse obser¬ 
vationer kan ske via en speciel 
formular med nøjagtige data til 
Dansk Ildkuglecentral på adres¬ 
sen: http://as.dsri.dk/ildkugle/ 


Hvem har set ildhaler? 


På samme måde, som SUFOI sam¬ 
arbejder med bl.a. Meteorsektionen 


ved Astronomisk Selskab og videre¬ 
giver for dem interessante rapporter, 
modtager SUFOI også meldinger 
fra Astronomisk Selskab om indbe¬ 
rettede himmelfænomener, der ikke 
har relation til meteorer. 

Lars Bakmann fra Meteorsek¬ 
tionen fortæller om det seneste til¬ 
fælde til UFO-Nyt: 

”Jeg blev her til morgen ringet 
op af TP fra Vejen. Han og hans far 
havde i aftes (15-04-2004 kl. 20:35 
DST ) set 3 indhaler bevæge sig fra 
vest mod syd. Fænomenet kunne 
ses i ca. 5 min. Observatøren kørte 
i bil under observationen. Ingen lyd 
og ingen blinkende lys. Det afvises, 
at det kunne være fly. 

Observatøren havde ringet til 
dagbladet Jyske Vestkysten, som 
åbenbart havde bragt en artikel om 
ildkuglen fra Sønderborg (09-04- 
2004). Derfra var han blevet henvist 
til mig. 

Det er ikke en ildkugle med 
den tid, og rumskrot lyder også 
usandsynligt. Som underbygning, 
for at tiden skulle passe (den lange 
observationstid red.), opgives, at 
ildhalerne blev set, mens bilen kørte 
en strækning på ca. 9 km.” 

SUFOI hari skrivende stund 
endnu ikke registreret andre ob¬ 
servationer fra det pågældende 
tidspunkt og har pt. ingen forkla¬ 
ring på det observerede. Man har 
du som læser en forklaring, eller 
har du eventuelt selv observeret de 
beskrevne ”ildhaler” på himlen, så 
hører vi gerne nærmere herom. 

Observation fra Oslobåden 


En lidt usædvanlig observation blev 
gjort den 9. april 2004 ved 1-tiden 
om natten. Observatørerne, ægte¬ 
parret Andersen fra Ballerup, for¬ 
tæller i en henvendelse til SUFOI: 

”Vi henvender os til jer, efter vi 
har oplevet noget, som vi ikke har 
kunnet finde en forklaring på. Det 
drejer sig om, at vi den 9. april var 
på vej til Norge med Oslobåden fra 
København, og da vi var nået ud 
for Gøteborg, og kl. var ca. 01.00 
om natten, så vi oppe på himlen, 2 
selvlysende lysegrønne ting komme 
flyvende ved siden af hinanden 
over mod Færgen, vi var med. 

De fløj rundt i en cirkel forat 
flyve lidt skråt tilbage for derefter 

at flyve direkte lodret op i luften og 
forsvinde. 

Disse 2 selvlysende tingester på 
himlen var ca. på størrelse med en 
stor middagstallerken, og det skal 
lige siges, at de blev set et godt 
stykke væk fra færgen. Hvor langt 
er svært at sige, da det var mørkt, 
og at afstanden kan være svær at 
definere. 

Hele denne situation varede ca. 
et par minutter, og vi sagde til hin¬ 
anden, at det var godt, at vi begge 
2 så disse tingester, forellers kunne 
man tro, at den ene part så syner. 

Vi ved ikke, hvad det var, vi så, 
men snakkede meget om, hvorvidt 
det evt. kunne være ufoer, da der 
findes mere mellem himmel og 
jord, end man kan forklare. Vi vil 
derfor blive meget glade, hvis I evt. 
kunne afhjælpe os med spørgsmå¬ 
let: ’Hvad var det, vi så på himlen?’ 

Og nu kunne man tro, at fordi 
vi var om bord på Oslobåden, så 


havde vi fået noget at drikke, da vi 
så disse tingester. Men vi vil poin¬ 
tere, at vi ikke havde fået noget at 
drikke, og vi var ædru på observati¬ 
onstidspunktet.” 

Ægteparret tilføjer: 

”Lysene dækkede hele omridset, 
ligesom hele tallerkenen var dækket 
af dette lysegrønne lys. Størrelsen 
har ca. været Vi -1 meter i omkreds, 
men afstanden kan godt snyde om, 
hvor store de var, da de var ca. 1 
kilometer væk fra Oslobåden.” 

SUFOI har ikke andre ind¬ 
beretninger fra det pågældende 
tidspunkt, men har kontaktet UFO- 
Sverige for at høre, om man i vor 
svenske søsterorganisation har 
registreret observationer i nærheden 
af Goteborg denne dato. Måske har 
læserne yderligere oplysninger, der 
kan medvirke til at identificere de 
observerede lys? 


Indberetninger 
til www.ufo.dk 

Man kan læse flere observati¬ 
onsberetninger på hjemmesiden: 
www.ufo.dk/obsliste/oblst- 
dk.htm 


Skriv til SUFOI 

Har du set eller filmet noget 
mystisk på himlen, så kontakt 
SUFOI på adressen: 

SUFOI, Postboks 6, 
2820 Gentofte 

- eller udfyld indberetningsske¬ 
maet på: 

www. ufo. dk/f orm u 1 ar/obs sk - 
dk.php 



■ 


IFO 

Der kommer stadig flere og flere 
kilder til misfortolkninger. Nu har 
endnu en ballon sluttet sig til denne 
kategori. Den 19. februar 2003 
befandt et vidne sig i det sydlige 
Puerto Rico, da han fik øje på et 
ukendt objekt højt oppe på him¬ 
len. Han tog et foto af det (se foto 
nederst til højre) og kontaktede 
ved hjemkomsten CUFOS (Center 
for UFO Studies), som undersøgte 
sagen. 

John Timmerman og Mark 
Rodeghier fra CUFOS fandt meget 
hurtigt ud af, at det drejede sig 
om en luftskibsformet ballon, som 
befandt sig i en højde på 5.000 m 
fastgjort til en wire. Ballonen indgik 
i et projekt, hvor USA’s sydgrænse 
bevogtes ved hjælp af radar. I den 
senere tid er ballonerne også blevet 
brugt i kampen mod terrorisme. Der 
findes i alt 11 af den slags balloner, 
hvoraf en af dem var i det sydvest¬ 
lige Puerto Rico. Det var med stor 
sandsynlighed den, vidnet fotogra¬ 
ferede. 

□ 

Kilde: 

International UFO Reporter foråret 
2003 /-for 






Foto taget den 19. februar 2003 i det sydlige Puerto 
Rico. 

Notitser 



UFO-styrtet i 
Rendlesham 


UFO 



Dette spændende foto er taget fra 
et ledsagerfly den 16. juli 1988 
over Hemet i Californien. Billedet 
er først dukket op fra gemmerne i 
januar 2001 og har nu været igen¬ 
nem en grundig analyse foretaget 
af Richard Haines, som har specia¬ 
liseret sig i ufo-observationer gjort 
af piloter. Mange læsere husker sik¬ 
kert, at Haines holdt et spændende 
foredrag om netop dette emne på 
SUFOI’s kongres i Lyngby i no¬ 
vember 1997. Haines udelukker 


dobbelteksponeringer og andet fup. 
Det ukendte objekt har sandsynlig¬ 
vis passeret svæveflyet på nogle få 
sekunder med en hastighed under 
lydens. På nuværende tidspunkt 
kan Haines ikke forklare det foto¬ 
graferede fænomen, som derfor må 
kaldes et ufo. □ 


Kilde: 

UFO-Aktuellt, nr. 1, 2004 / kmh 


Rendlesham-hændelsen i 1980 fra 
England behøver ingen nærmere 
præsentation. Nu er en pensioneret, 
amerikansk militærperson trådt frem 
og påstår, at han stod bag ufo-obser¬ 
vationen! Han hedder Kevin Conde 
og arbejdede ved militærpolitiet på 
flyvebasen. I julen 1980 mente han, 
at der skulle mere liv i kludene ved 
den port, hvor han selv gjorde tje¬ 
neste. Han vidste, at en af kollegerne 
havde en meget livlig fantasi. Hans 
beretning er i korthed følgende: 

”Jeg kørte langs startbanen i min 
bil (en Plymouth politibil årgang 
1979). Jeg havde sat røde og grønne 
linser foran lyset på taget. Jeg kørte 
rundt i cirkler i tågen med højtaleren 
og blinklyset slået til. Så slukkede 
jeg lyset og kørte bort.” 

Conde vendte kort efter tilbage 
til USA uden at have den mindste 
anelse om, hvad han havde sat i 
gang. Det var først for ganske ny¬ 
lig, da han ledte efter sin gamle 
arbejdsplads på nettet, at det gik op 
for ham. 

Han har også en forklaring på 
landingsmærkerne fundet i skoven 
ved Rendlesham. En helikopter med 
et trebenet landingsstel landede nat¬ 
ten før. □ 

Kilde: 

Daily Mail , den 2. juli 2003 -/for 


ufos & ALIEN 

CONTACT 



UFOs & Alien Contact 
- Two Centuries of Mystery 

Robert E. Bartholomew behandler grundigt de mest berømte ufobølger, 
bl.a.: 

• Luftskibsbølgen 1896-97 

• Canadas spøgelsesballoner 1896-97 

• Luftskibshysteriet i New Zealand i 1909 

• New England luftskibssvindelnummeret i 1909-10 

• Ufopanikken i Storbritannien i 1912-13 

• Skandinaviens spøgelsesraketter i 1946. 

Bogen afsluttes med en 100 sider lang kronologisk liste over 200 sager 
med påstået kommunikation mellem mennesker og aliens. 

UFOs & Alien Contact - Two Centuries of Mystery, 408 sider, illustreret. 
Kr. 270,00. Bestillingsnr. B-036. 

Brug bestillingskuponen på side 23. 

I sensommeren 1967 modtog jeg et brev, der skulle komme til at afstikke 
kursen for resten af mit liv. Brevet bestod af flere håndskrevne ark, der 
var sat sammen med en nål i øverste, venstre hjørne. 


Brevet var fra professor Josyer, der 
var ekspert i det oldindiske san¬ 
skrit-sprog, og som også var stifter 
af Sanskrit Universitetet på 100 
Feet Road i Mysore i Indien. 

Nogle måneder før havde jeg 
skrevet til Josyer for at høre, om det 
virkelig kunne passe - således som 
det forlød i pressen - at han havde 
oversat et næsten 5.000 år gammelt 
manuskript, og at dette manuskript 
rummede oplysninger om flyvende 
fartøjer (såkaldte vimanaer) og de¬ 
res konstruktion. 



fløjet luften tynd over fortidens Indien. 
Tegningen findes i bogen ” Vynumika 
Scistra ”. 


”Ja,”svarede Josyer nu. ”Således 
forholder det sig. Dette manuskript 
er helt enestående, og det bekræfter, 
at den indiske kultur er ældgammel, 
og at vi indere årtusinder før euro¬ 
pæerne og amerikanerne mestrede 
stor teknologi.” 

Josyer fortsatte med at opremse 
nogle af kapitlerne i manuskriptet: 
”Metallegeringer til konstruktion af 
vimanaer”, ”Hvorledes man flyver 
fra land til land og fra klode til 
klode”, ”Kunsten at tage fotografier 
af det indre af en fjendes vi mana”, 
”Vimanaens drivkraft” osv., osv. 

Jeg var målløs. Kunne det vir¬ 
kelig passe, at den slags fantastiske 


og uforklarlige bedrifter fandt sted 
i menneskehedens fortid, uden at 
det stod skrevet med flammeskrift 
i historiebøgerne? Hvor var denne 
gamle viden blevet af? Hvor var 
vimanaerne blevet af - det måtte 
vel være muligt at finde rester af 
dem? 

Samtidig begyndte jeg at læse 
bøgerom forsvundne byer, om det 
sunkne sagnland Atlantis og om 
folk, der var overbevist om, at rum¬ 
folk fra andre planeter engang for 
længe siden havde besøgt Jorden. 
Rumfolkene - eller rumguderne 
- kunne man læse om i gamle sagn 
og myter. Og man kunne finde bil¬ 
leder af dem på hulemalerier og i 
ældgamle manuskripter. 

Alt dette optog mig i en sådan 
grad, at jeg besluttede, at det var 
her min fremtid skulle være - ude 
i verdenen, på jagt efter gåder og 
uforklarlige fænomener. 

Det er nu næsten 40 år siden, og 
det er endnu ikke lykkedes mig at 
blive voksen og fornuftig. Tværti¬ 
mod. Lige siden da har jeg været 
på farten en stor del af tiden for 
at jagte mysterier, fortidsgåder og 
overnaturlige fænomener. Langt de 
fleste gange har gåderne desværre 
vist sig at være meget lidt gåde¬ 
fulde, når jeg fik kikket nærmere 
på dem. Mysteriet om de indiske 
vimanaer viste sig f.eks. at være alt 
andet end mystisk, da det kom til 
stykket. Det fortæller jeg bl.a. om i 
første kapitel af min nye bog ”My- 
sterier i fortiden”. 

Men nu og da er jeg stødt på 
fortidsgåder og sælsomme ting, 
som ikke lader sig forklare uden 
videre. Dem (eller i hvert fald nogle 
af dem) fortæller jeg om i resten af 
”Mysterier i fortiden”. 

Jeg tror ikke nødvendigvis, at 
disse gåder endegyldigt beviser, 
at vi i en tjern fortid fik besøg af 
væsner fra andre kloder. Eller at 
Atlantis eksisterede. Eller at præster 
engang for længe siden var i stand 
til at overvinde døden, og at de 
eksperimenterede med naturkræfter, 
som vi siden har glemt at mestre. 
Men jeg tror, at gåderne viser, at vi 



l 1951 åbnede professor G.R. Josyer 
et universitet for sanskrit-forskning i 
Mysore i det sydlige Indien. 

(Foto: Klaus Aa rs le ff) 


kun til dels kender vores egen fortid 
og vores egen plads i universet. Jeg 
tror, at virkeligheden er langt større 
og langt mere ejendommelig, end vi 
til daglig gør os forestilling om. 

Det er det, gåderne fortæller os. 

□ 




MYSTER 



Klaus Aarsleff 

ER 

IDEN 


Dtngbtt 


Klaus Aarsleffs nye bog ”My- 
sterier i fortiden” kan købes 
hos SUFOI. Læs mere om 
bogen på side 22. ”På sporet af 
fortids-ufoer” er bogens ind¬ 
ledning. 


AF KLAUS AARSLEFF 

Abductions 



En af de mest kendte bortførelsessager - Betty og Barney Hiils bortførelse i 
1961 - har været genstand for en ny undersøgelse. Denne gang drejer det 
sig om det tøj, som Betty Hili havde på under bortførelsen. Undersøgelsen 
blev foretaget af Phyllis A. Budinger, analyseekspert hos Frontier Analysis 
Ltd. 


AF FLEMMING O 
RASMUSSEN 


Betty og Barney 
Hilis oplevelse 
blev udødelig gjort 
i oktober 1975 , 
da deres oplevelse 
blev til en tv-film 
udsendt af NBC til 
millioner af ame¬ 
rikanske seere. 


Betty og Barney Hilis bortførelse 


Den 19. september 1961 var Betty 
og Barney Hili og deres gravhund 
Delsey på vej hjem til deres bopæl i 
Portsmouth, New Hampshire, efter 
et besøg i Canada. De kørte mod 
syd ad US Route 3 i det centrale 
New Hampshire. 

Omkring kl. 22.15 så de en ”klar 
stjerne” nærme sig. Den kom nær¬ 
mere og nærmere, så Barney stop¬ 
pede for at hente en pistol i bagage¬ 
rummet. Derefter kørte de videre, 
mens de i kikkert holdt øje med 
genstanden, som var en roterende, 
flad diskos med f lerf arvede lys. 

Nord for North Woodstock da¬ 
lede genstanden, som var på stør¬ 
relse med et fire-motores fly, så den 
svævede ca. 30 m overjorden. Der 
var nu et fluorescerende blåt lys 
omkring den. 

Barney standsede bilen og steg 
ud. Han kunne se flere uniformerede 
skikkelser i genstanden. Da han var 
bange for at blive bortført, sprang 
han ind igen og kørte væk med høj 
fart. Pludselig hørte de en bippende 
lyd, hvorefter de følte en underlig 
prikken i kroppen og blev døsige. 



Det næste, de huskede, var en 
serie bip-lyde, da de kørte igen¬ 
nem Plymouth. De kørte adskillige 
kilometer, før de var rigtig vågne. 
Fartøjet var da væk. 

Da de kom hjem, opdagede de, 
at de ikke kunne gøre rede for to 
timer. De følte sig klamme og be¬ 
skidte, og Barney havde ondt i den 
nederste del af maven. Deres arm¬ 
båndsure gik normalt, men der var 
nogle uforklarlige mærker på bilen. 



(Tegning: Dezso Sternoczky) 


Senere gik de begge i terapi og 
blev hypnotiseret af dr. Benjamin 
Simons. Under hypnosen fandt de 
ud af, at de havde været bortført og 
gennemgået nogle fysiske undersø¬ 
gelser. 

Tøjets historie 


Betty kunne huske, at hun havde et 
væsen på hver side som ”eskorte”, 
da hun blev bortført. De holdt fast i 
hendes overarme. Da hun blev ført 
om bord i fartøjet, sparkede hun 
meget vildt ud efter dem. Midt i 
den undersøgelse, hun gennemgik 
i fartøjet, ville væsenerne tage tøjet 
af hende. De havde dog problemer 
med lynlåsen, som gik i stykker. Da 
de havde fået tøjet af hende, smed 
de det på gulvet. 

Da Betty og Barney kom hjem 
efter turen, tog Betty sit tøj af, 
foldede det sammen og lagde det 
i bunden af sit klædeskab. Da hun 
et par dage senere tog det frem, så 
hun, at der var et lyserødt pulver 
flere steder på det. Hun smed det 
derfor i skraldespanden, men for¬ 
trød og lagde det til udluftning i 
solen. Pulveret blæste af og efterlod 
nogle pletter. 

Der var også skader på tøjet. Fo¬ 


ret var i højre side revnet fra taljen 
og ned til underkanten, og lynlåsen 
var flået i stykker foroven. Da tø¬ 
jet var beskadiget, ville hun ikke 
bruge det, så det kom til at hænge i 
klædeskabet i 40 år. Det blev ikke 
hængt i et lufttæt pose, og der blev 
heller ikke lagt mølkugler eller lig¬ 
nende ved det. Betty viste det dog 
frem ved særlige lejligheder. 



Bettys kjole set fra vrangen med den 
ødelagte lynlås. 


I anledning af, at der var gået 
40 år, siden Betty og Barney Hilis 
berømte bortførsel, bragte MUFON 
UFO Journal i september 2001 et 

par artikler om den. I en af artik¬ 
lerne var der et billede, hvor Betty 
fremviser det sæt tøj, som hun bar 
under bortførelsen. Samtidig var 
der en beskrivelse af pulveret og 
skaderne på tøjet. 

Da Phyllis A. Budinger, som se¬ 
nere undersøgte tøjet, fandt ud af, at 
tøjet stadig fandtes, kontaktede hun 
Betty Hiil, som gav grønt lys for en 
undersøgelse af tøjet. I november 
2001 modtog Phyllis A. Budinger 
to stof prøver fra tøjet, en fra det 
misfarvede område og en med den 
oprindelige farve som kontrol. 

I juli 2002 mødte Phyllis A. 
Budinger Betty Hili på et MUFON 
møde i Rochester, New York. Betty 
havde det omtalte sæt tøj med, så 
det kunne gennemgå en undersø¬ 
gelse. 

Tøjet er en ganske almindelig 
dragt med påtrykte mønstre i for¬ 
skellige blå nuancer. Det har enkle 
linjer, korte ærmer, en naturlig talje, 
en almindelig nederdel og er forsy¬ 
net med for. Det ydre er af strikket 
celluloseacetat. Foret er af samme 
materiale, men vævet. 

Ud over de skader, der opstod 
under bortførelsen, var der enkelte 
steder klippet små stykker ud, må¬ 
ske med henblik på undersøgelser, 
måske som souveniers til venner og 
bekendte. 

Misfarvningerne er meget tyde¬ 
lige på den øverste del af dragten, 
især på den øverste del af ærmerne 
og nederste del af nederdelen. Tal¬ 
jen har den oprindelige blå farve, 
og der er kun nogle ganske få små 
pletter på foret. 



Undersøgelsens resultater 


De misfarvede områder - lyserød/ 
magenta - har været udsat for en 
kemisk påvirkning, der har påvirket 
både farve og fibre. Stoffet har væ¬ 
ret udsat for et biologisk udvundet 
materiale, som mest består af pro¬ 
teiner og en lille del naturlige olier. 
Dette materiale indholdt oprindeligt 
en vis fugtighed. Der er meget af 
materialet i de misfarvede områder. 


Der er mere af substansen på 
dragtens yderste lag end på indersi¬ 
den, hvilket tyder på, at det kommer 
fra en ekstern kilde. Substansen er 
trukket helt igennem stoffet nogle 
steder. Ph-værdien i de misfarvede 
pletter peger i retning af syre. Det 
gør den ikke i kontrolprøven. Noget 
af proteinet og den naturlige olie 
har været udsat for nedbrydning. 

Foret er ikke misfarvet, men 
har dog nogle få pletter. Fibrene i 
de plettede områder har ikke lidt 
overlast. I pletterne er der spor af 
vandopløselige proteiner og na¬ 
turlige olier. Det kunne tyde på, at 
substansen er trukket gennem fra 
tøjets yderside. 

Det ovenfor nævnte udelukker 
naturlige årsager såsom urin, sved 
eller opkast. Den fundne substans 
kommer fra en ekstern kilde. Op¬ 
kast kunne hurtigt udelukkes, da 
misfarvningerne på dragten var på 
steder, opkast ikke ville ramme. 

Teorier 


Der er nogle få holdepunkter med 
hensyn til, hvad der er sket med 
Betty Hilis dragt. Det er de na¬ 
turlige olier og proteinsubstansen 
på ydersiden af tøjet og hendes 
fornemmelse af en udefinerbar 
lugt i fartøjet. Denne lugt kunne fx 
komme fra væsenernes sved, som 
så ved en fysisk kontakt er overført 
til tøjet. 

Der var flest lyserøde områder 
øverst på dragten, især på ærmerne, 
hvor "eskorten” holdt fat i Betty, da 
hun blev ført om bord i fartøjet. De 
lyserøde områder nederst på neder¬ 
delen kan stamme fra de spark, som 
Betty gav sin ''eskorte”. 

"Eskorten” på højre side modtog 
de værste spark. Det var også her, 
at foret revnede. Der er også mere 
substans på højre ærme, hvilket 
tyder på, at væsenet her tog hårdere 
fart i Betty. 

Der er ikke et endegyldigt bevis 
på, at substansen har forårsaget 
misfarvningen, selv om Betty op¬ 
dagede misfarvningen et par dage 
efter bortførelsen. 

Substansen var oprindeligt en 
væske, og fugten forsvandt ikke, da 
tøjet blev foldet og lagt ind i klæ¬ 
deskabet. Væsken var formodentlig 
en svag syre, der virkede som et 
næringsstof for naturlig biologisk 
vækst, bakterier eller svampe. 

Nogle dage senere, da tøjet var 
blevet tørt, var der kun det lyserøde 
pulver tilbage. Det var sandsynlig¬ 
vis rester af det biologiske vækst¬ 
materiale, der forårsagede misfarv¬ 


ningen og gik i forbindelse med 
fibrene. Tøjets inderside og foret 
blev ikke angrebet. 



Betty Hili (siddende) sammen med 
Phyllis Budinger, der har undersøgt kjo¬ 
len, som Betty har under den klassiske 
bortførelse i 1961. Betty Hiil er i dag 84 
år og alvorligt svækket af kræft, men 
hun giver stadig interviews - senest til 
en amerikansk avis lige før jul, hvor hun 
på spørgsmålet om, hvad oplevelsen har 
betydet for hende svarede: ”Den har 
vist mig, at Gud er universel. ” 

Ønsker 


Phyllis A. Budinger kunne godt 
tænke sig, at videnskaben ville 
se på Betty Hilis tøj, så det blev 
muligt at få foretaget en yderligere 
undersøgelse af det biologiske ma¬ 
teriale. Hun mener dog, at det vig¬ 
tigste ville være at få foretaget en 
analyse, så man kunne se, om sub¬ 
stansen indeholder brugtbart DNA- 
materiale, som så kan være spor fra 
Bettys "eskorte”. En sådan analyse 
er meget kostbar og kræver derfor 
nogle rundhåndede sponsorer. 


Kilde: 

MUFON UFO Journal , januar 2004 


Betty og Barney Hilis bortfø¬ 
relsessag er grundigt behandlet 
i bogen »UFOernes verden«, 
som kan bestilles på kuponen 
side 23. 

AF KIM MØLLER 
HANSEN 


Her ses en nål- 
lignende tingest, 
som Roger Leir 
har fjernet fra et 
formodet bortfø¬ 
re l sesoffer. 
(Fotos: Michael 
Portanova/A & S 
Research) 


Dr. Roger K. Leir 
(th.) er en flittig 
taler ved ufo-kon¬ 
ferencer verden 
over. 


Sagen om kloen 


Det amerikanske tidsskrift MUFON 
UFO Journal har i de seneste 
numre bragt en del artikler om ufo¬ 
bortførelsesfænomenet. I december¬ 
nummeret var det så dr. Roger Leirs 
tur til at fortælle om sine erfaringer 
på området. 

Leir er kirurg og i ufo-kredse 
mest kendt for sit arbejde med at 
fjerne genstande, som aliens menes 
at have implanteret i bortførelses¬ 
ofre. Til dato har Roger Leir foreta¬ 
get 10 operative indgreb og fjernet 
1 1 genstande. Han indrømmer, at 
en af disse genstande var noget så 
jordnært som et stykke glas fra en 
flaske. Men de øvrige genstande 
er efter hans mening mystiske 
og beviser, at aliens placerer små 
sendere, ”hjernekontroludstyr” og 
lignende i bortførelsesofre. Andre 
forskere siger, at for dem ligner de 
bortopererede genstande små splin¬ 
ter almindeligt metal, plastic eller 
glas. 

Roger Leir undersøger også bort¬ 
førelsessager generelt og i sin lange 
artikel i MUFON UFO Journal for¬ 






tæller han netop om en af de bort¬ 
førelsessager, som har interesseret 
ham og hans kolleger mest. Sagen 
omtales som Gary Lowery-sagen. 
Roger Leir mener, at denne sag er 
en af de mest troværdige sager, da 
den rummer mange fysiske beviser. 

Gary og hans familie i Bakers- 
field, Californien, har været på ba¬ 
nen i mange år med en meget klar 
erindring om mange oplevelser. 

Lige fra begyndelsen har Roger 
Leir anset Gary for at være en ærlig 
og oprigtig mand. Gary har gen¬ 
nemgået en løgnedetektor-undersø¬ 
gelse, som han bestod med glans. 
Han gennemgik også to regressi¬ 
onshypnose-sessioner. Den ene 
foretaget af en ekspert i stressana¬ 
lyse, den anden af Budd Hopkins 
(billedhuggger og forfatter), som 
også fandt Gary meget troværdig. 

Gary har optaget sine bortførel¬ 
sesoplevelser på video. Via et vi¬ 
deokamera i en clockradio i sit so¬ 
veværelse kunne han optage nattens 
begivenheder. I en periode indsam¬ 
lede han en stor mængde videoma¬ 
teriale. 

Han gennemså samvittigheds¬ 
fuldt alt materialet både med nor¬ 
mal hastighed og i slowmotion time 
efter time. Nogle gange så han ét 
billede ad gangen. Han fandt frem 
til nogle usædvanlige billeder, som 
blev sendt til Roger Leir. Denne 
sendte materialet videre til flere 
forskellige eksperter i analyse af vi¬ 
deofilm. Der var på ét af enkeltbil¬ 
lederne noget, der tydede på, at der 
var et væsen til stede. Men hvad, 
melder historien i MUFON UFO 
Journal ikke noget om. Videoopta¬ 
gelserne skulle også vise nogle små 
lyskugler, som svæver rundt i loka¬ 
let - orber måske? (se også artiklen 
i UFO-Nyt, nr. 1,2004, side 15-20). 

Som det næste forsøgte Gary 
at indsamle fodspor fra et væsen, 
som han om natten gentagne gange 
havde set komme ind gennem mu¬ 
ren fra vægskabet. Han brugte et 
badehåndklæde med samme farve 
som gulvtæppet og anbragte et lille 
stykke metalfolie på bagsiden. 

Om aftenen anbragte han hånd¬ 
klædet på tæppet foran det område, 
hvor han havde set væsenet komme 
igennem muren. Den følgende 
morgen så han to fodaftryk på me¬ 
talfolien. Han brugte gips til at sikre 


aftrykkene og fik på den måde en 
kopi af foden. 

Roger Leir har set både aftrykket 
og kopien. Fødderne var forskellige 
fra et menneskes, da de var små og 
meget smalle ved fodens midte og 
svang. Foden havde kun tre tæer. 

De lignede ikke mennesketæer, da 
de var brede og kødfulde. 

I løbet af de måneder, der fulgte, 
besøgte Roger Leir utallige gange 
Garys hjem for at se på de fysiske 
beviser. Han tog prøver fra et fluo¬ 
rescerende område på væggene ved 
et skab og i soveværelset. 

I forhaven var der et område 
på Garys græsplæne, hvor intet 
ville gro. Området var cirkulært og 
kunne ligne et sted, hvor et fartøj 
var landet. Roger Leir opdagede 
desuden nogle områder på ydermu¬ 
rene, hvor der var et usædvanligt 
magnetfelt. Inde i skabene i Garys 
soveværelse var der også usædvan¬ 
lige magnetfelter omkring metalbøj¬ 
lerne. Det samme gjaldt to af metal¬ 
hængslerne på skabenes døre. 

Gary fortalte, at hans armbånds¬ 
ur, som havde være forsvundet i to 
uger, pludselig var dukket op dæk¬ 
ket med et gråligt pulver. 

I den periode, hvor Gary ind¬ 
samlede beviser på fodaftryk, opda¬ 
gede han en morgen noget, der viste 
sig at være en lille sort genstand 
stukket ind i et af håndklædets fol¬ 
der. Både han og konen var sikre 
på, at den ikke havde været der den 
foregående aften. 

(Foto: Dr. Roger K. Leir) 

Da Leir undersøgte genstanden, 
så han, at det var en ”klo”. Leir 
besluttede at undersøge kloen, fordi 
den kunne blive et af de vigtigste 
beviser på, at aliens virkelig foreta¬ 
ger bortførelser. 

I artiklen i MUFON UFO Jour¬ 
nal gør Leir derefter rede for alle de 
videnskabelige undersøgelser, som 
kloen i en to-årig periode har gen- 

nemgået. Undersøgelserne gjorde 
Leir mere og mere overbevist om, 
at det drejede sig om en ikke-jor¬ 
disk, biologisk genstand. For at få 
klarhed over dette, måtte der efter 
Leirs mening foretages en DNA- 
analyse af kloen. 

Med støtte fra flere fonde blev 
det muligt at få foretaget en DNA- 
analyse af kloen. De første data 
var overraskende, da de viste, at 
DNA’et var forskellig fra DNA 
her på Jorden! Sensationen lurede 
lige om hjørnet, men udeblev. En 
kontrolundersøgelse viste nemlig, at 
kloen kunne være en art bløddyr. 

En ph.d. med speciale i ga- 
stropodologi - studiet af snegle 
- kunne alene ud fra et foto af gen¬ 
standen identificere dyret, før han 
fik tilsendt DNA-dataene. Den så¬ 
kaldte ikke-jordiske ”klo” var blot 
en ganske almindelig jordisk snegl. 

Man kan spørge sig selv om, 
hvorfor studiet af genstandens 
DNA ledte så meget på vildspor, 
så det først blev konkluderet, at det 
var ikke-jordisk DNA. Svaret er 
ganske lige til. Snegle udskiller en 
substans, som de bruger til forsvar. 
Denne substans består af enzymer, 
der bryder DNA-kæden - en op¬ 
brudt DNA-kæde som ikke matcher 
noget i databasen. 

Det, som man troede var hår, der 
voksede på kloen, viste sig at være 
størknet sekret fra celler kaldet ga- 
strocyster. De ligner hår. 

Man skulle mene, at når det 
vigtigste ”bevis” for et rumvæsens 


tilstedeværelse viser sig at have en 
meget jordnær forklaring, vil de 
fleste miste lidt af gejsten og troen 
- og måske begynde at tvivle på 
Gary Lowery-sagens betydning. 

Men ikke Roger Leir. Han kæmper 
videre. For ham er der stadig mange 
interessante, ubesvarede spørgsmål, 
fx: 

• Hvordan kom denne snegl ind 
håndklædet, når Gary og hans 
kone hævder, at håndklædet var 
nyvasket og først blev taget frem 
den foregående aften? 

• Hvordan kunne dyret være mu¬ 
mificeret, som det var, da det 
blev fundet, når undersøgelser 
viser, at dyret normalt går i op¬ 
løsning og ikke størkner, når det 
udtørrer? 

• Den korte tid, som mumifice- 
ringen tog, er også et mysterium 
ifølge Leir. Videnskabelige un¬ 
dersøgelser viser, at det vil tage 
mindst 24 timer, før det sker. 

• Ifølge Leir, har man fundet ud 
af, at snegle, der ligner ”kloen”, 
ikke findes i området omkring 
Bakersfield, Californien. 

Ved at fokusere på disse spørgs¬ 
mål, som jo selvfølgelig kan være 
interessante nok for en biolog el¬ 
ler zoolog, holder Leir liv i sagen 
og efterlader folk det indtryk, at 
der er ”noget om snakken” i Gary 
Lowery-sagen. At det så formentlig 
intet harmed aliens at gøre, drukner 
i ”støjen”. 

Gary er uden tvivl en ærlig og 
hæderlig mand, som virkelig tror, 


at han har haft besøg af aliens. Op¬ 
levelserne i soveværelset er ”virke- 
lige” for ham. Men som psykologen 
Susan Blackmore skrev i UFO-Nyt 
nr. 1, 2004, så kan sådanne ople¬ 
velser sagtens udløses af søvnlam¬ 
melse. Denne mulighed nævner 
Roger Leir slet ikke. Han hæfter sig 
i stedet ved sagens fysiske ”bevi- 
ser”, som fx: 

• Unormale magnetiske eller elek¬ 
tromagnetiske fænomener på 
observationsstedet. 

• Jordbundsprøver taget fra forha¬ 
ven, som er et muligt landings¬ 
sted. 

• Den pulveragtige substans på 
armbåndsuret. 

• Prøver af noget fluorescerende 
fundet på skabet og i soveværel¬ 
set. 

• Fodaftrykkene. 

• Videooptagelserne. 

Tilfældige (og måske helt natur¬ 
lige) hændelser og fakta forsøges 
her presset ind i en sammenhæng 
for at ”bevise” en tro på fremmede 
væsners besøg. Man fristes til at 
sige: ”Søg - og du skal finde...” 

Set her fra et skrivebord i 
Danmark må man sige, at hvis Gary 
Lowery-sagen er en af de mest 
troværdige sager, bortførelses-for¬ 
skerne har på programmet, så har 
de i sandhed et problem. 

□ 

Kilde: 

MUFON UFO Journal , december 
2003/-/br 


The World of Ihe Unexplained 
- An illustrated guide to the 
paranormal 

En smuk bog om alle mulige mystiske hændelser og 
fænomener. Bogen giver en glimrende introduktion til 
mystikkens verden i en velafbalanceret tone, hvor der 
også er plads til afsløring af svindelnumre. Bogen ud¬ 
kom i 1998 og har længe været udsolgt, men SUFOI har 
sikret sig nogle få signerede, indbundne eksemplarer 
direkte fra forfatterne. Så skynd dig at bestille dit unikke 
eksemplar! 

The World of the Unexplained , 176 sider, rigt illustreret, 
stort format, indbundet og signeret. Kr. 298,00. 
Bestillingsnr. B-040. 

Brug bestillingskuponen side 23. 

Abductions 


Bortførelser skal undersøges i England 





I England vil man finde ud af, om 
det er ikke-jordiske, der står bag 
bortførelser af mennesker og under¬ 
søgelser af bortførelsesofrene, eller 
om rapporter om bortførelser opstår 
i den menneskelige hjerne. 

Psykologer ved Goldsmiths Col¬ 
lege, University of London, har 
indledt en undersøgelse af dette in¬ 
teressante fænomen. Det forventes, 
at undersøgelsen tager ti måneder. 

Undersøgelsen støttes af Bial 
Foundation of Portugal, som har 
givet 36.000 euro (ca. 270.000 
kr.). Projektteamet består af Chris 
French, Rachel Fox, Krissy Wilson 
og Julia Santomauro (APRU-med- 
lemmer) og dr. Michael Thalbourne 
(parapsykolog, APRU, University 
of Adelaide) med James Basil og 
Mark Gibbons (Foundation for the 
Research of Extraordinary Trauma 
& Support for Abductees) som kon¬ 
sulenter. 

Professor Chris French, leder af 
Anormalistic Psychology Research 
Unit (APRU) ved Goldsmiths’ Psy¬ 
chology Department, står for under¬ 
søgelsen. Han forklarer: 

”Bortførte fortæller om mange 
slags oplevelser. Undersøgelsen 
skal ikke blot se på de psykologiske 
aspekter i de bortførtes beretninger, 
men skal også afdække de andre 
ting, som de bortførte fortæller om, 
samt omfatte undersøgelser af psy¬ 
kiske evner.” 


Undersøgelsen finder også støtte 
hos flere ufologer. Nick Pope, der i 
begyndelsen af 1990’erne var leder 
af den engelske regerings ufo-pro¬ 
jekt, siger: 

”Hvad enten man mener, at 
fænomenet er psykologisk eller pa¬ 
rapsykologisk, må man hilse under¬ 
søgelsen velkommen. Figegyldigt 
hvilken natur det viser sig, at dette 
fænomen har, kan vi lære meget om 
det.” 

Judith Jaafar, formand for Bri- 
tish UFO Research Association 
(BUFORA), har denne kommentar: 

”Jeg er tilfreds med, at den aka¬ 
demiske verden i Storbritannien 
har taget skridt til at forstå kilden 
til dette interessante fænomen. Det 
vil måske stille flere spørgsmål, 
end det besvarer, men det har altid 


været vejen fremad i objektive vi¬ 
denskabelige bestræbelser.” 

Malcolm Robinson, grundlægger 
af Strange Phenomena Investigation 
(SPI), siger: 

”Chris French og hans team 
skal have ros for at gå i gang med 
denne undersøgelse, som vil kaste 
lidt mere lys over dette moderne 
mysterium. SPI ser med spændt for¬ 
ventning frem til resultatet af dette 
projekt.” 

Enhver, som mener at have op¬ 
levet at blive bortført af aliens og 
vil deltage i projektet, kan sende en 
e-mail til apru@gold.ac.uk. 

□ 

Kilde: 

MUFON UFO Journal , december 
2003/ -for 


UFO-Vision 8 

- det nye nummer af UFO-Vision 
med alien-bortføreiser som hoved¬ 
tema. 

UFO-Vision er SUFOI’s special- 
tidsskrift med boganmeldelser og 
dybdeborende artikler om ufoer og 
beslægtede fænomener. 

UFO-Vision 8 er på 56 illustrerede 
sider i A5-format og koster kr. 59. 
Bestillingsnr. T-025. 

Kan bestilles på kuponen side 23. 


UFO-VISIONG 




Når du ser en ufo 

Har du set eller filmet noget 
mystisk på himlen, så kontakt 
SUFOI på adressen: 

SUFOI, Postboks 6, 

2820 Gentofte 

- eller udfyld indberetnings¬ 
skemaet på vores hjemmeside: 

www.ufo.dk 

Jørgen Bengtvig 

I marts 2004 døde Jørgen Bengtvig, 68 år gammel. Hvad der så ud til at være en sejlivet 
lungebetændelse, viste sig at være uhelbredelig lungekræft. 

Jørgen blev indvalgt i SUFOI’s repræsentantskab i 1980 og nåede således at være aktiv i 
foreningen i 24 år - i sig selv en stor bedrift i betragtning af, at mange kun er aktive i for¬ 
eningsarbejde i få år. 

Igennem alle årene varetog Jørgen en række vigtige funktioner i foreningens daglige arbejde 
- og langt det meste havde noget med organisation at gøre. 

Fra 1980 til i dag var Jørgen SUFOI’s arkivar og dermed den centrale figur i styringen af 
SUFOI’s foreningsarkiver. Fra 1984 var han også redaktør af foreningens organisations¬ 
håndbog. 

Jørgen har igennem alle årene været en af ildsjælene, når der skulle udføres et stykke ar¬ 
bejde: Han var med, da rapporterne i SUFOI’s arkiv skulle kodes til Projekt Ufodata. Han 
stod ved spritduplikatoren, da SUFOI i 1980 begyndte at udgive billigt producerede sær¬ 
hæfter (bl.a. ”UFOer over New Zealand”). Han var med i planlægningen og gennemførelsen 
af adskillige rapportoptagerkurser i 1980’erne og gav et nap med, når SUFOI arrangerede 
kongresser i Lyngby. Og så var Jørgen ofte vært og mødeleder op gennem 1980’erne, når 
SUFOI afholdt de halvårlige repræsentantskabsmøder i selskabslokalerne på Galgebakken i 
Albertslund. 


Glemte jeg at fortælle, at Jørgen også havde styr på vores tidsskriftsarkiv; at han lige til det 
sidste tømte SUFOI’s postboks i Gentofte og sørgede for, at posten kom til de rette perso¬ 
ner; at han aldrig sagde nej, hvis lokalradio eller skoleelever ville interviewe ham for at få 
noget at vide om ufoer? 


Med Jørgens bortgang har SUFOI mistet en ildsjæl, der gjorde en forskel. 


□ 



Kim Møller Hansen, formand for SUFOI 


Repræsentantskabsmødet i oktober 
2003 blev Jørgen Bengtvigs sidste. 
Her ses han i selskab med Toke 
Haunstrup (th.). 

(Foto: Kim Møller Hansen) 


Jørgen var naturligvis med, da 
SUFOI i september 2002 klar¬ 
gjorde S UFO Is rapportarkiv, så 
det kunne overdrages til Arkivet 
for UFO-forskning (AFU) i Sve¬ 
rige. Som det ses af billedet, var 
arbejdet slet ikke kedeligt. Til ven¬ 
stre står Ole Henningsen. 

(Foto: Kim Møller Hansen) 

Ny-religiøsitet 


Religiøse ufo-grupper svigter 


Ufofænomenet har i årenes løb dannet grundlag for mange religiøse be¬ 
vægelser. De har offentliggjort flere ekstraordinære påstande, men eks¬ 
traordinære løfter kræver ekstraordinære beviser. Og gang på gang går 
drømmen ikke i opfyldelse. 


AF Leon Festinger, Henry W. Riecken 

STEFAN ISAKSSON og Stanley Schachter skrev i 1956 i 
bogen ”When Prophecy Fails” (når 
profetierne fejler) om en religiøs 
ufo-bevægelse, som flere gange 
forudsagde, at ikke-jordiske ville 
lande, og at Jorden ville gå under. 

Profetierne blev ikke indfriet, 
men det fik ikke tilhængerne til at 
forlade profeten. De mest hengivne 
blev ved med at tro på deres leders 
ord til trods for utallige bedragerier. 
Festinger og hans kolleger påviste, 
at selv om de nødvendige faktorer 
er til stede, så svigter tilhængerne 
ikke lige med det samme. 

Historien har gentaget sig mange 
gange siden dengang. En anden 
kendt religiøs ufo-bevægelse, Una- 
rius, var længe kendt for sine profe¬ 
tier om, at 33 rumskibe ville lande 
i 2001. Men da tiden var inde, blev 
løfterne ikke indfriet på grund af, at 
”Jorden helt enkelt ikke var rede”. 



Unarius gør klar 
til at modtage 
rumbrødrene, der 
desværre udeblev. 


Men på en måde var løbet endnu 
ikke kørt, da de ikke-jordiske 
gjorde alt for (skrevet med Uranius’ 
traditionelt kringlede terminologi), 
at ”disse rumvidenskabsmænd ar¬ 
bejder sammen med avancerede ån¬ 
delige væsener fra højere ikke-ato- 
miske niveauer på at gennemtrænge 
denne verden med højenergi-kær¬ 
lighedsoscillationer”. Med andre 
ord, redningen er på vej. Men ikke 
rigtigt endnu. 

Det var dog ikke første gang, 
at Unarius’ ikke-jordiske valgte at 
blive hjemme. Unarius’ historie 
- som er meget kompleks at udrede, 


da medlemmernes egne versioner 
ofte er baserede på indre oplevelser 
og ikke på virkelige fysiske hæn¬ 
delser - viser, at der er fremlagt 
mange profetier, siden bevægelsen 
blev dannet. 

Profetien om landingen i 2001 
var i sig selv ikke en enestående 
hændelse, men et resultat ”af im¬ 
proviserede historier og uopfyldte 
profetier”. Første profeti blev 
åbenbaret i 1974, da ikke-jordiske 
skulle lande inden årets udgang. 

Da det ikke skete, blev det ændret 
til den 27. september det følgende 
år. Da det heller ikke skete på den 
dato, satsede Unarius’ grundlægger 
Uriel 4.000 dollars hos det engelske 
bookmakerfirma Ladbrokes på, at 
rumskibet ville lande, inden der var 
gået et år. Da der heller ikke skete 
noget inden fordet nævnte tidsrum, 
blev datoen ændret til i 2001, hvil¬ 
ket til sidst viste sig heller ikke at 
holde. Der er endnu ikke oplyst en 
ny dato for landingen. 



39 mennesker begik selvmord, fordi 
de troede, at der bag ved kometen 
Hale-Bopp befandt sig et ikke-jordisk 
rumskib, som ville tage dem med til et 
hø jere eksistensniveau. 


Applewhites bluff 


I 1997 mistede 39 mennesker livet, 
da lederen af gruppen Heavens 


Gate, Marshall Applewhite, fortalte, 
at der bag ved kometen Hale-Bopp 
befandt sig et ikke-jordisk rum¬ 
skib, der var kommet for at tage 
medlemmerne med sig til et højere 
eksistensniveau. Billeder, som han 
hævdede var taget af rumskibet, 
skulle bevise, at Applewhite havde 
ret. Billederne viste sig senere at 
være bluff. 



Marshall Applewhite - leder af Heavens 
Gate - fortæller på video sine medlem¬ 
mer om det fremtidige paradis. 



Den 26. marts 1997 blev 39 medlemmer 
af Heavens Gate fundet døde på Rancho 
Santa Fe i San Diego. 



Guds tallerken. Et symbol for raelia¬ 
nerne. (Foto: Claes Axstål) 

Raélianerne 


I dag er Raélianerne den største 
religiøse ufo-bevægelse, når det 
gælder antallet af medlemmer. Det 
er også den gruppe, der får størst 
opmærksomhed i medierne. Det 
skyldes især påstande fra bevæ¬ 
gelsens grundlægger Raél (som 
kalder sig det samme som paven, 
His Holiness, Hans Hellighed) om, 
at man har foretaget kloninger af 
mennesker. 

Raélianerne har i lighed med 
mange andre nyreligiøse ufo-grup¬ 
per en ide om, at ikke-jordiske vil 
lande på Jorden, men deres profeti 
skal ikke gå i opfyldelse før i 2025. 

Kloningen af mennesker har 
været et varmt debatemne mange 
steder, men frem for alt i USA og 
Canada, hvor gruppen holder til. 

J februar 1977 grundlagde Raél 
Clonaid, det første firma, som 
skulle klone menneskelige celler. 
Tre år efter Clonaid var grundlagt, 
blev firmaet overtaget af Brigitte 
Boisselier, en raéliansk biskop. 
Gennem Clonaid skulle mennesker 
få et evigt liv, præcis som den ikke- 
jordiske Elohim fortalte Raél. Men¬ 
nesker, som dør, skal kunne få livet 
tilbage, samtidig skal deres elskede 
husdyr også undslippe døden. 



Raélianerne s ru geniød re. 


Men den videnskabelige verden 
stiller sig tvivlende. Trods flere 
rykkere har Clonaid ikke fremlagt 
et bevis på, at firmaet, som det 
hævder, har skabt fem friske og 
velskabte børn ved kloning. Ifølge 
Clonaid er det meget lettere at 
klone et menneske end et dyr, og 
grunden til, at de ikke har fremlagt 
et bevis, er, at de frygter de juridi¬ 
ske konsekvenser. 

Manglen på beviser har ført til 
kritik af Raél og Clonaid. I en pres¬ 
semeddelelse fra Raélianerne den 
21. oktober 2003 forsvarer Raélia¬ 
nerne sig ved at påstå, at "hverken 
Hans Hellighed Raél eller den 
Raéliske bevægelse har direkte eller 
indirekte interesser i dr. Boisseliers 


kloningsforetagende”. En noget 
underlig påstand, når man tænker 
på, at kloning er et af de centrale 
elementer i den Raélianske filosofi. 
Desuden står det klart og tydeligt 
på både Clonaids og Raélianernes 
hjemmesider, at begge foretagender 
er grundlagt af Raél. 

Men det meste af det, der har 
med Clonaid at gøre, er indhyldet 
i et slør. Kloningen bliver udført 
på et hemmeligt sted, kunderne er 
hemmelige, resultaterne er hem¬ 
melige, beviserne er hemmelige, det 
samme gælder firmaet. Clonaid er 
et projektnavn, da virksomheden er 
ulovlig. 

Meget få ved, hvad der er sandt, 
og hvad der er falsk. Men et kva¬ 
lificeret gæt er, at der vil gå meget 
lang tid, før man får det endelige 
bevis på, at Raéls og Clonaids 
påstande er korrekte, og resultatet 
fremvises for offentligheden. □ 

Referencer: 


Leon Festinger, Henry W. Ricken, 
Stanley Schacher: When Prophercy 
Fails: A Social and Psychological 
S tu dy ofa Modern Group That Pre- 
dict the Destruction ofthe World , 
University of Minneapolis Press 



Raélianerne ved et møde i Tokyo i 1996 . 
Siden da er en kult vokset op omkring 
lederen Claude Vorilhon. (Foto: Claes 
Axstål) 


Gode bøger om 
UFO-religioner 


Diana Tumminia: Flow Prophecy 
Never Fails: Interpretative Reason 
in a Flying-Saucer Group, Socio- 
logy of Religion #2 , 1998. 

Stefan Isaksson: New Religious 
UFO Movements: Extraterrestrial 
Salvat ion in Contemporary Ame¬ 
rica, UFO-Sverige 2002. 

www.unarius.org 

www.rael.org 

www.clonaid.com 


Kilde: 

UFO-Aktuellt nr. 4, 2003 /-for 


Vi kan anbefale disse tre titler 
for alle, som ønsker at gå dybere 
ind i emnet: 


Tobias Høybye: Nye religiøse 
bevægelser , Gyldendal 2003. 

80 sider og velillustreret. Kan 
bestilles på www.gvldendal- 
uddannelse.dk og lånes på folke¬ 
biblioteker. 


Mikael Rothstein: UFOerog 
rumvæsner - myten om de fly¬ 
vende tallerkener , Gyldendal 
2000. 256 sider og omfattende 
litteraturliste. Kan lånes på fol¬ 
kebiblioteker. 


James R. Lewis (ed.): Ency- 
clopedic Sourcebook of UEO 
Religions , Prometheus Books 
2003. 550 siders artikelsamling 
på engelsk. Kan bestilles på 
www.prometheusbooks.com . 

Mystiske væsner 




AF PEDER SCHULTZ 


(Tegning: Richard Svensson/UFO-Aktuellt) 


I betragtning af, at USA er et mo¬ 
derne industriland, finder man her 
overraskende mange legender og 
myter om mystiske dyr og monstre. 
Det bedst kendte af de mystiske 
dyr, der angiveligt færdes i Nord¬ 
amerikas øde skove, er nok Bigfoot 
- et stort abelignende væsen, der 
siges at eksistere i flere egne af 
Nordamerika. 

Også mange søer siges at rumme 
ukendte væsner i lighed med Loch 
Ness. Det seneste eksempel på 
påstande om sælsomme væsner er 
”Chupacapraen” (se UFO-N yt, nr. 

3, 2003, side 9). Dette mystiske 
væsen dukkede angiveligt først op i 
Mellemamerika, men væsnet hæv¬ 
des nu også at være observeret i det 
sydlige USA. 

Den ældste myte om et mystisk 
væsen handler om Jersey Djævelen. 
Samtidig er det også den mest sejli¬ 
vede af alle myter. 

Historien om Jersey Djævelen 
bringeros til ”The Pinelands” i det 


sydlige af staten New Jersey. Her 
finder man store områder dækket 
af tæt fyrretræsskov - kun afbrudt 
af områder med tæt buskads. På 
mange måder kunne man sige, at 
det nærmest er et område, der ind¬ 
byder til en myte om et uhyggeligt 
væsen, der sniger sig rundt mellem 
træerne. Og en sådan myte har der 
da også eksisteret i århundreder. 

Stilheden i The Pinelands si¬ 
ges regelmæssigt at blive brudt 
af et skrig, der beskrives som ”en 
kvinde, der skriger - blot 10 gange 
højere”. The Pinelands siges også at 
være et sted, hvor mennesker skal 
værre forsvundet uden at efterlade 
sig det mindste spor. 

Det væsen, der hævdes at leve 
i disse skove, er nok det mest 
usædvanlige af de ukendte væsner, 
som er set i Nordamerika. Jersey 
Djævelen har en krop, der minder 
om en hjorts, men den går oprejst 
på bagbenene og efterlader aftryk, 
der ligner hove. Den skal have en 


tynd hale og en meget lang hals 
med et hestelignende hoved. Mest 
usædvanligt er, at den også har et 
par vinger. Selv om vingerne oftest 
beskrives som forholdsvis små i 
forhold til kroppen, skal den angi¬ 
veligt være i stand til at flyve uden 
problemer. 


I januar 1909 bragte Philadelphia 
Evening Post denne tegning af Jersey 
Djævelen baseret på en øjenvidneberet¬ 
ning fra ægteparret Nelson Evans fra 
Cloucester i New Jersey. 


Jersey Djævelen - myten d 


Sporvogne der kører med bevæbnede vagter som beskyttelse imod et fly' 
vende uhyre. Nej, det er ikke en scene fra en gyserfilm. Det er en del af 
historien om Jersey Djævelen. 

Med et så fantastisk udseende 
kunne det naturligvis være let at af¬ 
skrive Jersey Djævelen som et fan¬ 
tasiprodukt. Men så let er det ikke. 
De andre ukendte væsner, der angi¬ 
veligt findes i de Nordamerikanske 
skove, er kun blevet observeret af 
enkeltpersoner eller af små grup¬ 
per. Jersey Djævelen er derimod 
gentagne gange blevet observeret af 
store grupper mennesker på samme 
tid. Man kunne næsten fristes til 
at sige, at det er Jersey Djævelens 
kendetegn, at når den viser sig, så 
gør den det med eftertryk. 

De mest spektakulære tilsyne¬ 
komster af Jersey Djævelen skete 
i perioden fra den 16. til den 23. 
januar 1909. I denne periode blev 
det mystiske væsen set af adskil¬ 
lige hundrede mennesker i hele det 
sydlige New Jersey. Der var både 
tale om observationer gjort af en¬ 
keltpersoner, og spektakulære mas¬ 
seobservationer. 

Jersey Djævelen viste sig i luften 
over flere byer og landede flere 
gange på hustagene, og i mange 
byer skabte Jersey Djævelens tilsy¬ 
nekomst panik. Kirker blev hurtigt 
fyldt op med skrækslagne indbyg¬ 
gere, mens politiet gentagne gange 
skød imod væsnet. I byerne Trenton 
og New Brunswick blev vagter be¬ 
væbnet med haglgeværer posteret 
i sporvognene for at beskytte de 
opskræmte passagerer. 

I West Collingswood indledte 
det lokale brandvæsen en jagt på 
Jersey Djævelen igennem byens 
gader. Da Jersey Djævelen på et 
tidspunkt søgte tilflugt på et hustag, 
rettede brandmændene vandslan¬ 
gerne imod den og spulede den ned. 
Til sidst fik Jersey Djævelen nok og 
fløj bort fra byen. 

Samme aften blev Mrs. Sorbinsky 
i byen Camden opmærksom på lyde 
uden for huset. Her så hun Jersey 
Djævelen i færd med at angribe 
hendes hund, og hendes skrig trak 
hurtigt naboer til. Rygtet spredte sig 
hurtigt igennem Camden, og efter 
nogen tid havde der samlet sig en 
gruppe på cirka 100 mennesker. 
Endnu engang skød politiet imod 
det uhyggelige væsen, der efter no¬ 
gen tid valgte at flyve bort fra byen. 

Dette er kun de mest spektaku¬ 
lære episoder fra denne uge i januar 
1909. Desværre blev der intet foto 
taget af Jersey Djævelen, men gen¬ 
nemgår man lokale aviser fra denne 
periode, finder man billeder af 
blandt andet sporvognene med de 
bevæbnede vagter. Ligeledes er der 
opgivet navnene på de mest promi- 


Et avisfoto fra 30 . 
januar 1909 af 
de mystiske spor i 
sneen efter hove. 


nente øjenvidner, så det kan ikke 
benægtes, at noget meget usæd¬ 
vanligt blev set af mange i denne 
periode. 

Jersey Djævelen skal desuden 
have efterladt adskillige dræbte 
husdyr af alle slags foruden dens 
hovlignende fodspor i hele området. 

Masseobservationer af Jersey 
Djævelen har ud over den umid¬ 
delbare panik også det aspekt, at de 
ofte opfattes som et varsel om kom¬ 
mende katastrofer. Således hævdes 
Jersey Djævelen at være blevet ob¬ 
serveret hyppigt inden udbruddet af 
Den Amerikanske Borgerkrig, inden 
udbruddet af Første Verdenskrig og 
inden det japanske angreb på Pearl 
H arbor. 

Et andet specielt træk ved Jersey 
Djævelens tilsynekomster er, at 
den er set af et ualmindeligt stort 
antal kendte personer. Den mest 
prominente må nok være Joseph 
Bonaparte, broder til Napoleon Bo- 
naparte. J. Bonaparte observerede 
Jersey Djævelen under en jagt. 


Hvad angår Jersey Djævelens 
oprindelse, findes der mange myter. 
Den mest populære knytter Jersey 
Djævelen til familien Leeds, og 
ifølge denne myte skal en kvinde 
fra Leeds familien omkring 1735 
være blevet gravid med barn num¬ 
mer 13. I frustration over at skulle 
gennemgå de mange svangerskaber 
skal hun have udtalt et ønske om, 
at det trettende barn måtte blive 
en djævel, og hendes ønske skulle 
angiveligt være blevet opfyldt. 
Barnet skal være blevet født som 
et normalt barn, men efter kort tid 
forvandlede det sig til Jersey Djæ¬ 
velen, og efter at have dræbt nogen 
af de tilstedeværende skulle den så 
være forsvundet ud i de tætte fyr¬ 
retræsskove. 

Hele denne historie er dog noget 
rodet, idet de forskellige kilder næ¬ 
sten alle angiver forskellige årstal 
og steder for fødslen af ”det tret¬ 
tende barn”. 

Efterkommere af familien Leeds 
bor i øvrigt stadig i New Jersey. 

De nægter dog at give interviews 
om noget, der vedrører Jersey Djæ¬ 
velen. Åbenbart er de trætte af at 
have deres slægtsnavn knyttet til et 
flyvende uhyre. 

I virkeligheden er myten om Jer¬ 
sey Djævelen meget ældre, for alle¬ 
rede da de første europæere kom til 
Pineland området, fortalte de lokale 
indianere om et uhyre, der lurede i 
skovene. Interessant nok beskrev de 
dens skrig som ”en kvinde der skri¬ 
ger, blot højere” - altså det skrig, 
der generelt er blevet tillagt Jersey 
Djævelen. 

Men som navnet siger, er Jer¬ 
sey Djævelen altid blevet opfattet 
som et ondt væsen. Den hævdes 
at have dræbt utallige husdyr, og 
der findes også historier om, at den 
skal have dræbt mennesker, selv 
om disse beretninger generelt ikke 
er så veldokumenterede som mas¬ 
seobservationerne. I et tilfælde skal 
en gruppe mennesker, der var ude 
i Pineland området for at plukke 
bær, være blevet opskræmt af skrig 
fra en nærliggende skov. De beslut¬ 
tede sig for at forlade området, men 
opdagede, at et medlem af gruppen 
var forsvundet. Angiveligt skal det 
manglende medlem af gruppen al¬ 
drig være blevet fundet. 

I betragtning af Jersey Djæve¬ 
lens dårlige ry kan det ikke undre, 
at der er gjort mange forsøg på 
at dræbe den. Man finder således 
et utal af beretninger fra folk, der 
hævder at have skudt imod Jersey 
Djævelen. Nogle har skudt imod 
den, fordi den har angrebet deres 
husdyr - andre simpelt hen fordi de 
opfattede den som et ondt væsen. 
Fælles for alle beretninger er dog, 
at skud ikke synes at have nogen 
effekt på den. 



Med hensyn til angreb på hus¬ 
dyr er der en faktor, som går igen i 
mange af disse beretninger - nem¬ 
lig den, at Jersey Djævlen synes at 
have en speciel forkærlighed for at 
angribe hunde. Mange, der hævder 
et have skudt imod den, er blevet 
opskræmt af larmen fra deres hund 
og har fundet den i kamp med Jer¬ 
sey Djævelen, når de kom ud. Der 
er også blevet gjort forsøg på at 
arrangere regulære jagter på Jersey 
Djævelen, og ved disse har man i 
reglen taget udgangspunkt i steder, 
hvor den er blevet observeret. Men 
i alle tilfælde har sporhundene næg¬ 
tet at følge sporet, og jagterne er 
blevet opgivet. 

Det mest dramatiske forsøg på 
at dræbe Jersey Djævelen blev 
foretaget af Kommandør Stephen 
Decatur i begyndelsen af 1800-tal- 
let. Stephen Decatur ledte en artil¬ 
leriøvelse i nærheden af Hanover 
lron Works, hvis formål var at 
teste forskellige typer projektiler 
til kanoner. På et tidspunkt kom 


Jersey Djævelen flyvende ind over 
testområdet, og Stephen Decatur 
gav hurtigt ordre om at rette kano-’ 
nerne imod den. Ifølge hans egen 
beskrivelse ramte en af kanonkug¬ 
lerne Jersey Djævelen direkte, men 
den eneste effekt var blot, at Jersey 
Djævlen fløj bort. Det bør tilføjes, 
at Stephen Decatur var en højt anset 
flådeofficer, og ingen, der kendte 
ham, mente, at han ville sætte sit 
ry på spil ved at opdigte denne hi¬ 
storie. 

I 1957 skete så det, som så 
mange mennesker i Pineland-om- 
rådet havde håbet på. Det rygtedes, 
at Jersey Djævelen skulle være 
død. Angiveligt skulle en gruppe 
forskere fra ”The Department 
of Conservation” have fundet et 
udbrændt område, hvor der lå en 
delvis skeletteret krop af et ukendt 
væsen. Nogle af Jersey Djævelens 
karakteristika skulle dog være be¬ 
varet, såsom enkelte fjer og de hov¬ 
lignende fødder. En stor hage ved 
denne historie er dog, at forskerne 

åbenbart efterlod resterne i skoven i 
stedet for at tage dem med hjem til 
en mere systematisk undersøgelse. 

Men i alle tilfælde bredte rygtet 
sig, at det åbenbart var lykkedes at 
dræbe Jersey Djævelen og brænde 
den. Rygtet holdt dog kun lidt 
under et år, for så vendte Jersey 
Djævelen tilbage, og det har den 
fortsat med til i dag. Igen hører 
man om hyppige angreb på hunde i 
øjenvidneberetningerne. De seneste 
år synes Jersey Djævelen dog også 
at have kastet sig over biler, idet 
adskillige mennesker, der har kørt 
på øde strækninger i Pineland om¬ 
rådet, hævder, at deres bil er blevet 
forfulgt af Jersey Djævelen i luften. 

1 flere af disse beretninger, hævdes 
det også, at Jersey Djævelen har 
forsøgt at lande på taget af de kø¬ 
rende biler, og i flere tilfælde er bi¬ 
lens tag blevet trykket delvist ned. 

I betragtning af det meget store 
antal øjenvidner, der igennem 
tidens løb hævder at have set Jer¬ 
sey Djævelen, har kryptozoologer 
kun vist den ringe interesse. Dette 
skyldes givetvis, at dens udseende 
mere leder tankerne hen på mid¬ 
delalderlig dæmonologi end på 
slægtskab med nogen kendt dyreart. 
En af de få forsøg på at give en 
videnskabelig forklaring peger på 
Sandhi 11 tranen (Grus caruulensis ), 
som er udbredt i Nordamerika. Den 
er ganske vist erklæret for uddød i 
New Jersey området, men det kan 
tænkes, at en mindre bestand stadig 
eksisterer. 

Sandhill tranen kan veje op til 6 
kg og måle 160 cm i højden, og når 
den stiger i luften, vil den udfolde 
et imponerende vingefang på op til 

2 meter. Dens skrig er meget højt 
og skingert - meget lig det skrig, 
som tilskrives Jersey Djævelen. 
Dertil kommer, at den er usædvan¬ 
lig aggressiv og ofte vil forfølge 
mennesker, der kommer for tæt på 
dens område. Det kræver ikke den 
store fantasi at forestille sig, hvor¬ 
ledes et møde med denne usædvan¬ 
lige fugl i halvmørke på et øde sted 
kan have været ophav til nogle af 
beretningerne om Jersey Djævelen. 

Men udforskningen af Jersey 
Djævlen er hovedsageligt overladt 
til amatører, som fx ”The De vil 
Hunters”. Det drejer sig mest om 
grupper af unge mennesker, der 
bruger en del af deres fritid på at 
strejfe omkring i skovene i Pine- 
wood-området. Bevæbnet med kik¬ 
kerter og kameraer håber de at blive 
de første, der fremskaffer et foto af 
Jersey Djævelen. 


Som nævnt er Jersey Djævelen 
traditionelt blevet betragtet som en 
ond skabning. I de senere årtier er 
der dog kommet et nyt aspekt til. 
Myten om Jersey Djævelen har væ¬ 
ret inspirationskilde til nogle af de 
mest succesrige bøger og gyserfilm, 
herunder ”The Biair Witch Project” 
og delvis også til de meget popu¬ 
lære ”X-Files”. 

Så i den forstand lever myten 
om det mystiske væsen fra New 
Jersey måske stærkere end nogen¬ 
sinde før. 

□ 

Kilder: 

Disk Works of South Jersey 
Loren Coleman: Mysterious 
America 

James F. McCloy: The Jersey 
De vil: 13th c hi Id 
Diverse artikler 



Sandhill traner. 

© i 999 Don Baccus 


On This Day In UFO 
History; 3rd Edition 

Hver dag sin observation. Bogen rum¬ 
mer 366 observationsberetninger (inkl. 
den 29. februar) med årstal, tid og 
sted, vidnets navn samt et resume af 
hændelsen. Derudover bringer bogen 
adresser, telefon/fax-numre, email- 
adresser og webadresser på mere end 
600 internationale ufoorganisationer 
og ufotidsskrifter. En nyttig opslags¬ 
bog. 

On This Day In UFO Hi story, 
spiralbind, 77 sider, kr. 175,00. 
Bestillingsnr. B-037. 



Life Beyond Planet Earth? 
- Man's Contact with 
Space People 

Bogen omhandler vores søgen efter 
intelligent liv i verdensrummet - fra 
det videnskabelige til det bizarre. 

Life Beyond Planet Earth?, 238 sider, 
rigt illustreret, indbundet og signeret. 
Kr. 328,00. Bestillingsnr. B-041. 

Brug bestillingskuponen side 23. 


LIFE BEYOND 
PLANET EARTH? 

MAN'S C0NTACTS WITH 
SPACE PEOPLE 


JANET AND COLIN BORD 

Fænomener 


AF 

DAVID HAMBLING 


På gyngende grund 


Sumpgas forklarer alt. I hvert fald er en lang række overnaturlige 
fænomener - lige fra spøgelser og trolde til flyvende tallerkener og 
menneskers spontane selvforbrænding - gennem tiden blevet forklaret 
med sumpgas. Men det er først for nylig, at videnskaben har været i 
stand til at forklare, hvordan dette fænomen opstår. 



Lygtemænd siges at 
have lokket mange 
ud i moseområder. 




Looking for Orthon 

Historien om verdens første kontaktperson, 
George Adamski. Bogen viser ham som en 
seer, der forvandlede verden, men forklud¬ 
rede sit liv. 

Looking for Orthon , 224 sider, illustreret. 
Kr. 228,00. Bestillingsnr. B-043. 


Swamp Gas Times 
- My Two Decades on the 
UFO Beat 

I mere end 20 år har journalisten Patrick 
Huyghe skrevet om ufoer i bl.a. New York 
Times, Omni, Science Digest og Newsweek. 
I bogen er de bedste artikler samlet og opda¬ 
teret - og det er virkelig både underholdende 
og meget informativ læsning, hvor selv gar¬ 
vede ufointeresserede finder nyt om mange 
klassiske hændelser. 

Swamp Gas Times , 349 sider. Kr. 255,00. 
Bestillingsnr. B-042. 

Brug bestillingskuponen side 23. 


Det bedst kendte sumpgasfænomen 
er lygtemænd - lys, der nærmest 
ligner flyvende lygter. Ifølge over¬ 
leveringen er lygtemænd ondsin¬ 
dede ånder, som forsøger at lokke 
folk ud i sumpen. Disse ånder har 
forskellige navne, alt efter hvilket 
område på kloden, man befinder 
sig i. 

Anderne i mosen eller sumpen 
var meget farlige. Ud over at lokke 
folk ind i sumpene kunne de lige¬ 
frem kvæle deres ofre. Ifølge den 
lokale overtro i Norfolk i England, 
hvor lygtemanden hedder lanterne¬ 
manden (Jack O’Lantern), er det 
sådan, at hvis ''lygtemanden lyser 
på en, er det bedst at smide sig fladt 
ned på jorden og holde vejret.” 

Lygtemændene minder om 
"lig-lys” - blinkende lys set på 
kirkegårde. Ifølge overtroen er det 
sjælene fra døde personer, som 
endnu ikke har fundet fred. Andre 
overleveringer siger, at man kan se, 
når en person er druknet i floden 
Dee, for så svæver der et lys over 
vandoverfladen. 

Allerede i det 18. århundrede vår 
man klar over, at der måtte være en 
naturlig forklaring på dette fæno¬ 
men. Man opdagede, at rådnende 
materiale producerer brandbar 
metangas, CH 4 . Sumpgas kunne 
også være forklaringen på, at folk 
fik kvælningsfornemmelser, når de 
mødte lanterne-manden. Hvis metan 
fra rådnende vegetation spontant 
bryder i brand, vil det skabe et 
blinkende lys, så det ligner en lyg¬ 
temand. Man fandt dog ikke en for¬ 
klaring på, hvordan gassen kunne 
bryde i brand. 

Fænomenet kan forveksles med 
det lys, som fluorescerende svampe 
i et varmere klima udsender. I USA 
kaldes disse lysende svampe "fox- 
fire” - et begreb, som også kan bru¬ 
ges om lys fra sumpgas (det ame¬ 
rikanske begreb, som oprindeligt 
kommer fra Europa, har en parallel 
i Japan, Kitsune-Bi , ræveånds-ild. 
Begrebet henviser til, at lysene set i 

sumpområder består af ondsindede 
ræves ånder). 

Den mest berømte brug af begre¬ 
bet "sumpgas” som forklaring på en 
mystisk hændelse fandt sted i 1966. 
87 personer på Hillsdale College 
i Michigan så et glødende objekt 
med facon som en amerikansk 
fodbold svæve over et nærliggende 
sumpområde. Lyset fløj hen mod 
pigernes sovesal, fløj tilbage igen 
og forsvandt. Den følgende dag så 
syv personer - deriblandt to poli¬ 
tifolk - et andet glødende objekt 
nogle kilometer borte (hændelsen er 
detaljeret behandlet i bogen "Ufoer¬ 
nes verden" - se kuponen side 23). 



Dr. J. Allen Hynek (tv.) og politichefen 
i Dexter, Robert R. Taylor, kigger på et 
kort over ufo-observationerne i Dexter- 
Hillsdale. 



Et ufo svævede over Hillsdale Colleges 
Simpson Field. Masseobservationen fik 
i en kort periode stor bevågenhed over 
hele USA. 

Dr. J. Allen Hynek, astrono¬ 
mikonsulent ved det amerikanske 
flyvevåbens "Project Blue Book", 
undersøgte observationerne. Han 
fortalte på en pressekonference, at 
den mest nærliggende forklaring på 
lysene var sumpgas. Både presse 
og folk i almindelighed gjorde nar 
ad Hynek, og begrebet sumpgas 
blev en national vittighed. Spøgen 
gik endda så vidt, at to blade fik 
navn efter sumpgas, på engelsk 
"swamp gas". Det var ufo-tidsskrif¬ 



tet Swamp Gas Journal og Patrick 
Huyghes Swamp Gas Times. 

Kongresmedlem Gerald Ford, 
som senere blev præsident, ind¬ 
vendte, at "det amerikanske folk 
fortjener en bedre forklaring". Det 
førte til den første Kongres-høring 
om ufoer. Hynek blev påvirket af de 
reaktioner, han fik på sin forklaring, 
og blev mere åben over for ufoer. 
"Fra det tidspunkt,"fortalte han se¬ 
nere, "begyndte jeg at se på rappor¬ 
terne ud fra en anden synsvinkel, 
dvs. at nogle af dem kunne dreje sig 
om ufoer." 

Hvad får sumpgas til at bryde i 
brand? 


I 1879 opdagede J.P.W. Johnston og 
A.H. Church, at fosfin, fosforbrinte 
PH 3 , som kan antændes spontant i 
atmosfærisk luft, dannes, når ani¬ 
malsk materiale går i forrådnelse. 
Der var dog en del debat om, hvor¬ 
vidt bakterierne i sumpene kunne 
producere fosfin. 

Debatten fortsatte opi det 20. år¬ 
hundrede. I 1995 offentliggjorde en 
gruppe videnskabsmænd en artikel 
om, hvordan bakterierne i sumpene 
i Louisiana og Florida producerede 
fosfin. Samme år viste en anden 
undersøgelse, at bakterierne faktisk 
optog fosfin og på den måde ned¬ 
bragte koncentrationen af gas. 

Sagen blev dog først helt klar¬ 
lagt i 1996, da man tog en ny lav¬ 
temperatur teknik i brug og med 
den kunne måle det lave indhold 
af fosfin i prøver fra luften i sum¬ 


pene. Målingerne viste, at der var 
en stigning i indholdet af fosfin på 
steder, hvor man dumpede affald 
og udledte spildevand og kompost 
- steder hvor der var mange bakte¬ 
rier, som skabte forrådnelse uden at 
bruge ilt. 

Dietmar Glindemann, som har 
forsket i, hvordan bakterier fra 
menneskers afføring producerer 
fosfin og difosfin, har endda anty¬ 
det, at det er den proces, der står 
bag menneskers spontane selvfor¬ 
brænding. Gasserne kunne antænde 
metanen i menneskets tarmluft. 

Hvis der var andre brandbare 
materialer, fx tøj, til stede, kunne 
den uheldige person blive brændt 
til døde. Glindemann mener, at et 
passende navn forden slags burde 
være "ignis flatus" - ildprut. 

Der er altså en forklaring på de 
dansende sumplys, selv om det er 
tvivlsomt, om de er forklaringen på 
Hillsdale-observationerne. 

Der er en praktisk anvendelse 
for fosfin, da det bliver brugt til at 
desinficere korn. Ved små mængder 
er det et sikkert stof, men ved høje 
koncentrationer vil det selvantænde 
spontant. Er der mange urenheder 
i luften, kan denne selvantændelse 
sætte ild i støvpartikler, som så 
igen kan forårsage ødelæggende 
eksplosioner i kornsiloer. Fosfin 
er altså ikke et harmløst stof - og 
lygtemænd er stadig skælmske og 
farlige ånder. 

□ 

Kilde: 

Fortean Times , nr. 180 /-for 


J. Allen Hynek 
foran mikrofonerne 
under den beryg¬ 
tede sum p gas-kon¬ 
ference i Detroit i 
marts 1966. 

Nye bøger 


Genfærd, grave og 
onde ånder 

Titusindvis af beretninger fra hele verden antyder, at 
vi mennesker til alle tider er blevet hjemsøgt af fæno¬ 
mener, der trodser almindelig fornuft og betragtning. 

I bogen ”Genfærd, grave og onde ånder” beretter 
spøgelsesforfatteren og foredragsholderen Palle Vibe 
fx om kister, der i årevis er blevet flyttet af ukendte 
kræfter og om folk, der har oplevet at blive reddet 
fra døden af - sig selv. Vi får kendskab til genfærd, 
der bringer advarsler, og poltergejster, der driver hele 
familier fra hus og hjem. Og vi hører om sælsomme 
spøgelsesdyr og om biler og jernbanetog, der stadig 
ses på steder, hvor mange engang har mistet livet i et 
trafikuheld eller en togulykke. 

Palle Vibe stiller skarpt på fænomenerne og tilbyder 
en overraskende forklaring, der på alle måder udfor¬ 
drer de traditionelle forestillinger og samtidig bringer 
os forståelsen af spøgelser en lille smule nærmere. 

Genfærd , grave og onde ånder , 128 sider, illustreret 
og indbundet. 

Kr. 148,00. Bestillingsnr. B-049. 

Billesø &. Balt/er 


Mysterier i fortiden 


Kun to timers kørsel fra den dansk/tyske grænse lig¬ 
ger Nordeuropas mest gådefulde lokalitet. Det enorme 
klippetempel Externsteine rummer dunkle mysterier 
fra den ældgamle religionskrig mellem kristendom og 
hedenskab. 

Myter og fortidsgåder fra de ældste kulturer har i år¬ 
tier fascineret Klaus Aarsleff, der er professionel glo¬ 
betrotter og tidligere formand for Eventyrernes Klub. 
Externteines hemmelighed er blot én af de gåder, han 
opruller i bogen ”Mysterier i fortiden”. Forfatterens 
jagt på fortiden fører ham også til verdens mest iso¬ 
lerede ø. Påskeøen, og til Sydamerikas uvejsomme 
bjergegne og utilgængelige jungler, hvor sælsomme 
templer og bygningsværker tegner konturerne af en 
fortid langt mere forbløffende, end arkæologer og hi¬ 
storikere vil vide af. 

Også den europæiske fortid er fyldt med uforklarlige 
huller. Den idylliske turistø Malta er gennemtrawlet 
af urgamle ”hjulspor”, som efterlader videnskaben på 
bar bund. Myterne om Udødelighedens Kilde og Den 
Hellige Gral leder uvægerligt til den lille engelske 
landsby Glastonbury. Og murværket på Tjele Kirke 
ved Viborg deler en aparte hemmelighed med templer 
i Ægypten, Grækenland og Peru. 

”Mysterier i fortiden” er vedlagt en DVD med otte 
udsendelser, hvor Klaus Aarsleff føjer nye detaljer til 
nogle af bogens kapitler. 

Mysterier i fortiden, 160 sider, illustreret og indbundet 
+ DVD. 

Kr. 198,00. Bestillingsnr. B-050. 

Nazi ufo-myten i nyt lys 


Under Anden Verdenskrig satte glødende kugler - kendt som foo fighters 
- gang i rygterne om et hemmeligt våben hos begge parter af konflikten. Da 
de flyvende tallerkeners æra begyndte, var mange hurtige til at knytte de to 
ting sammen. Det førte til historier om nazi-skabte flyvende tallerkener under¬ 
bygget af skriftlige beviser og øjenvidneberetninger. 

• De tyske eksperter Schriever, Habermohl og Miethe samt italiene¬ 
ren Bellonzo skabte disse ”flyvende skivers” design. Schriever og 
Habermohl, som arbejdede i Prag, lettede med den første flyvende 
skive den 14. februar 1945. I løbet af tre minutter nåede de op i en 
højde på 12.400 m og opnåede at flyve med en horisontal hastighed på 
2.000 km/t. 

• En højst besynderlig, flyvende maskine havde set dagens lys. Den var 
rund og pansret og lignede mere eller mindre et skildpaddeskjold. Den 
var udstyret med en speciel turbojet motor, som var flad og rund og 
fungerede efter et princip kendt som ”Heros æoliske bål”. Der blev 
skabt en stor ring af glødende flammer - derfor fik fartøjet navnet Ild¬ 
kuglen. 

• Den meget vigtige forskning i antityngde-våben blev udført nær Prag, 
primært af Viktor Schauberger og Richard Miethe. I 1944 udviklede 
Miethe i samarbejde med italienerne den store heliumdrevne V-7 og 
de små en-mands Vril modeller, som ved forsøgene fløj med en ha¬ 
stighed på 2.900 km/t. 

• Dr. Heinrich Richard Miethe stod som designer og konstruktør af 
krigstidens tyske tallerken-projekt V-7. Dr. Miethe arbejdede under 
krigen på et tysk anlæg i Breslau, som i dag ligger i Polen. Efter kri¬ 
gen blev han rekrutteret af amerikanerne og canadierne til at genop¬ 
tage sit arbejde i Amerika. 

• Tyskerne landede på Månen så tidligt som i 1942 med deres store 
ekso-atmosfæriske rakettallerken af Miethe og Schriever typen. Da 
russerne og amerikanerne sammen og i al hemmelighed landede på 
Månen i begyndelsen af 1950’erne med deres egne tallerkener, til¬ 
bragte de den første nat som gæster på den underjordiske nazi-base. 

• ... de ødelagde mere end 800 bombetogter over Tyskland og skød 
mindst 200 fly ned på én nat. 

• Der er god grund til at tro, at flere ikke-jordiske fartøjer styrtede ned i 
USA sidst i 1940’erne. Måske skete det samme på nazi-territorier ad¬ 
skillige år tidligere og gjorde tyskerne i stand til at fat i teknologien og 
skabe deres egne perfekte flyvende tallerkener. 

Er der noget hold i alle disse rygter og historier, som gang på gang føres frem 
i tidsskrifter og på internettet? Kevin McClure har sporet nazi-rygterne helt 
tilbage til deres kilder og fundet frem til, hvad der ser ud til at være den ulti¬ 
mative sandhed bag historierne. 



THE NAZI UFO MYTHOS 


An Investigation 


by Kevin McClure 



Læs Kevin McClures spændende rapport ”The Nazi UFO Mythos”. Rappor¬ 
ten er på engelsk og udkommer i serien ”UFO Document”. 


The Nazi UFO Mythos , 66 sider i A-4 format og illustreret, kr. 69,00 
Bestillingsnr. B-048. 













